Dues alumnes de l’IES Vicent Andrés Estellés, guanyadores del concurs de vídeos “De major vull ser com…”
2025-07-24

Dues alumnes de segon de Batxiller de l’IES Vicent Andrés Estellés de Burjassot, Berta Molina i Alba Soler, s’han alçat com les guanyadores del Concurs de vídeos “De major vull ser com…”, concretament en la categoria de “Vídeo més innovador en la selecció del personatge”. Les alumnes han guanyat gràcies al seu vídeo anomenat “Efecto Matilda”. El lliurament de premis va tindre lloc dimecres passat 12 de febrer, en un acte molt emotiu que va tindre lloc en el Teatre Musical de València.

El concurs, que en 2020 ha aconseguit la seua tercera edició, està enfocat a joves estudiants de l’ESO, Batxillerat i FP, cerca identificar referents femenins en les disciplines científiques i tecnològiques. El concurs sorgeix a partir del conveni de col·laboració entre la Fundació per al Foment de la Investigació Sanitària i Biomèdica de la Comunitat Valenciana (FISABIO) i Las Naves, centre d’innovació de l’Ajuntament de València i el seu objectiu és indagar en l’impacte del patriarcat en la carrera professional de les dones que treballen en ciència i en tecnologia, fer-les més visibles i despertar vocacions.